《寄贡甫时随侍入蜀》
宋代·刘敞

曩别百里近，愁心乱清秋。今别百里遥，秋色萦远愁。

我飞乏羽翰，我居怅淹留。忽如辕下马，局足难自谋。

古人有先觉，不愿往诸侯。我乃今知之，曰归邈无由。

朝吟南陵篇，暮弦梁山讴。离魂如明月，昔昔西南流。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。